Palmgren-konservatorio

Palmgren-konservatorio (aikaisemmin Palmgren-opisto ja Porin musiikkiopisto) on Porissa sijaitseva Satakunnan maakunnan suurin musiikkioppilaitos ja alueen ainoa konservatorio. Oppilaitos järjestää musiikkialan toisen asteen ammatillista koulutusta sekä taiteen perusopetusta. Palmgren-konservatorio aloitti musiikkiteknologian ammatillisen koulutuksen opetushallituksen luvalla ensimmäisenä konservatoriona Suomessa vuonna 2000. Palmgren-konservatorion rehtorina toimii Markku Ollila ja vs. koulutussuunnittelijana Sanna Heljakka.

Konservatorio on nimetty Porissa syntyneen säveltäjä Selim Palmgrenin mukaan. Palmgren-konservatorion historia alkaa vuonna 1931 perustetusta Porin Kansankonservatoriosta, josta myöhemmin tuli Porin musiikkiopisto. 1970-luvulta asti opetukseen on kuulunut myös rytmimusiikin opetus.

Palmgren-konservatorio järjestää musiikinopetuksen lisäksi ammattitaiteilijoiden konserttisarjaa, jossa esiintyy mielenkiintoisia kotimaisia ja kansainvälisiä muusikkovieraita sekä klassisen että rytmimusiikin lajeissa.

Johtajia 
Kyösti Alho 1931–1961
Olavi Nieminen 1991–2005
Juha Järvinen 2007–2013
Markku Ollila 2013–

Lähteet
Palmgren-konservatorion kotisivut
Rytmi-lehti, numero 102: Palmgren-konservatorio, Pori
Yle Satakunnan radio

Porin oppilaitokset
Porin musiikki
Suomalaiset musiikkialan oppilaitokset